
[bookmark: _Hlk84586263]Tárgy: Együttműködési megállapodás a RUKISÖSZ Egyesülettel


Tisztelt Képviselő-testület!

[bookmark: _Hlk214869617]A Budapest XII. kerületi Ruszin Nemzetiségi Önkormányzat a nemzetiségek jogairól szóló 2011. évi CLXXIX. törvény (továbbiakban: Nektv.) 115. § rögzített feladatainak ellátásához szükségesnek tartja, hogy a RUKISÖSZ Egyesülettel egy együttműködési megállapodást kössön. A jelen együttműködési megállapodás célja az, hogy a Felek közösen ruszin nemzetiségi rendezvényeket, előadásokat szervezzenek, illetve a RUKISÖSZ Egyesület a XII ker. kerületi Ruszin Nemzetiségi Önkormányzat saját jövőbeli rendezvényeit segítse azok szervezése, lebonyolítása kapcsán. Ezen cél megvalósítása érdekében bruttó 100.000 forintot, azaz egyszázezer forintot átadnánk az egyesületnek, mint teljesítési közreműködőnek, hogy ezt az összeget egy új nyomtató (lehetőleg egy HP Color Laser 178NW) beszerzésére használja fel. A RUKISÖSZ vállalná, hogy ezzel az eszközzel segítse a nemzetiségi közfeladataink ellátását, mivel ez a hordozható eszköz lehetőséget teremt a budapesti, vidéki, külföldi területeken élő ruszinokkal való hatékonyabb kapcsolatépítésre, a közös munkára. Ezért a fentiekre tekintettel javaslom, hogy a Budapest XII. kerületi Ruszin Nemzetiségi Önkormányzat kössön együttműködési megállapodást a RUKISÖSZ Ruszin Kisebbségi Összefogás Egyesülettel 

Kérem a Tisztelt Képviselő-testületet az alábbi határozati javaslat elfogadására.

Határozati javaslat:

A Budapest XII. kerületi Ruszin Nemzetiségi Önkormányzat Képviselő-testülete úgy dönt, hogy együttműködési megállapodást köt a RUKISÖSZ Ruszin Kisebbségi Összefogás Egyesülettel és felhatalmazza az elnököt a jelen előterjesztés mellékletét képező megállapodás aláírására. 

(A döntéshozatal módja: egyszerű többség)

Budapest, 2026. október 30.




								
Rónai Ákos			     elnök


Melléklet: Együttműködési megállapodás tervezete

